
Τη Παρασκευή 19 Οκτωβρίου 2018 και ώρα 19:00 θα πραγματοποιηθεί στο Σπίτι της Κύπρου, Ξενοφώντος 2Α Σύνταγμα, με την ευκαιρία της έκδοσης του βιβλίου της Μαριλένας Ιωαννίδου  παρουσίαση της κυπριακής κουζίνας με αυθεντικές κυπριακές γεύσεις. 

Η παρουσίαση θα ολοκληρωθεί με κέρασμα παραδοσιακών αλμυρών και γλυκών που θα ετοιμάσει η ίδια η συγγραφέας, με συνταγές από το βιβλίο.

Η Μαριλένα Ιωαννίδου θα επιχειρήσει να δώσει μίαν ολοκληρωμένη εικόνα της κουζίνας της Κύπρου. Η παρουσίαση θα περιλαμβάνει πληροφορίες σχετικές με την παράδοση και ιστορία των κυπριακών εδεσμάτων από την αρχαιότητα μέχρι σήμερα με αναφορές σε συνταγές, όπως τις γνώρισε η συγγραφέας από τις έρευνες της στα χωριά και πόλεις τα τελευταία 16 χρόνια. 

